
谞讚专讬诐 住 注"讗 - 驻讬专讜砖 砖讟讬讬谞讝诇抓

讛讬转专 诪注诇讬谉 讗转 讛讗讬住讜专? 讜讛转谞谉 [讜讛专讬 砖谞讬谞讜 讘诪砖谞讛]: 讙讬讚讜诇讬 转专讜诪讛 鈥�/b> 转专讜诪讛 讜讘讜讚讗讬 砖讗讬谞诐 诪讘讟诇讬诐 讗转 讛注讬拽专! 讜诪砖讬讘讬诐: 讘讙讬讚讜诇讬 讙讬讚讜诇讬谉 拽讗诪专讬谞谉 [讗讜诪专讬诐 讗谞讜], 砖讛诐 诪讜转专讬诐. 砖讗讬谉 诪讚讜讘专 讻讗谉 讘诪讛 砖讙讚诇 讘诪讬砖专讬谉 诪谉 讛转专讜诪讛, 讗诇讗 讘讙讬讚讜诇讬诐 砖爪诪讞讜 诪讙讬讚讜诇讬诐 讗诇讛, 讜讗讜转诐 讛转讬专 专' 讬谞讗讬. 讜诪拽砖讬诐: 讛讗 谞诪讬 转谞讬谞讗 [讝讜 讙诐 讻谉 砖谞讬谞讜]: 讙讬讚讜诇讬 讙讬讚讜诇讬谉 砖诇 转专讜诪讛 讛专讬 讛诐 讞讜诇讬谉! 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜]: 讗驻讬诇讜 讘讚讘专 砖讗讬谉 讝专注讜 讻诇讛, 讻讙讜谉 讘爪诇讬诐 鈥�  讙讬讚讜诇讬 讙讬讚讜诇讬诐 诪讜转专讬诐.


 讜诪拽砖讬诐:  讜讛转谞谉 [讜讛专讬 砖谞讬谞讜 讘诪砖谞讛]: 讛讟讘诇 鈥�/b> 讙讬讚讜诇讬讜 诪讜转专讬谉 讘讚讘专 砖讝专注讜 讻诇讛. 讗讘诇 讚讘专 砖讗讬谉 讝专注讜 讻诇讛 鈥�/b> 讙讬讚讜诇讬 讙讬讚讜诇讬谉 讗住讜专讬谉, 讜诇驻讬 讝讛 讛讬讜 讗祝 讙讬讚讜诇讬 讛讙讬讚讜诇讬诐 砖诇 转专讜诪讛 讝讜 爪专讬讻讬诐 诇讛讬讜转 讗住讜专讬诐! 讜诪砖讬讘讬诐: 专讘讜讬讗 [专讬讘讜讬 讜讙讬讚讜诇] 砖专讘讜 讙讬讚讜诇讬谉 注诇 注讬拽专讜 诪讜转专 拽讗 诪砖诪注 诇谉 [讛砖诪讬注 诇谞讜]. 



讗 诪砖谞讛 讛讗讜诪专 "拽讜谞诐 讬讬谉 砖讗谞讬 讟讜注诐 讛讬讜诐" 鈥�/b> 讗讬谞讜 讗住讜专 讗诇讗 注讚 住讜祝 讗讜转讜 讬讜诐, 注讚 砖转讞砖讱, 讜诇讗 注砖专讬诐 讜讗专讘注 砖注讜转 ("诪注转 诇注转"). 讛讗讜诪专: "拽讜谞诐 讬讬谉 砖讗谞讬 讟讜注诐 砖讘转 (砖讘讜注) 讝讜" 鈥�/b> 讗住讜专 讘讻诇 讛砖讘转 (讛砖讘讜注), 讜砖讘转 砖注讘专讛 砖讗诐 谞讚专 讘讬讜诐 讛砖讘转 注爪诪讜, 讛专讬讛讜 讘讻诇诇 讗讬住讜专 讝讛, 诇诪专讜转 砖讛砖讘转 谞讞砖讘转 讻砖讘讜注 砖注讘专. 讛讗讜诪专 "讞讚砖 讝讛" 鈥�/b> 讗住讜专 讘讻诇 讛讞讚砖, 讜专讗砖 讞讚砖 砖诇 讛讞讜讚砖 讛讘讗 谞诪谞讛 诇讛讘讗 注诐 讛讞讜讚砖 讛讗讞专, 讜诪讜转专 讘讜.


 讜讻谉 讛讗讜诪专 "砖谞讛 讝讜" 鈥�/b> 讗住讜专 讘讻诇 讛砖谞讛, 讜专讗砖 讛砖谞讛 砖诇 讛砖谞讛 讛讘讗讛 谞讞砖讘 诇注转讬讚 诇讘讗 讜诇讗 讘砖谞讛 讝讜. "砖讘讜注 (砖讘注 砖谞讬诐) 讝讛" 鈥�/b> 讗住讜专 讘讻诇 讛砖讘讜注, 讜讗诐 谞讚专 讘砖谞转 讛砖讘讬注讬转 (讛砖诪讬讟讛) 注爪诪讛 讗住讜专 讙诐 讘砖讘讬注讬转 砖注讘专讛, 讻诇讜诪专, 讗祝 讘讗讜转讛 砖谞讛 注爪诪讛.


 讻诇 讝讛 讻砖讗诪专 "讬讜诐 讝讛" "砖讘讜注 讝讛", 讜讗诐 讗诪专 砖讛讜讗 讗住讜专 "讬讜诐 讗讞讚" "砖讘转 讗讞转" "讞讚砖 讗讞讚" "砖谞讛 讗讞转" "砖讘讜注 讗讞讚" 鈥�/b> 讗住讜专 诪讬讜诐 诇讬讜诐, 讻诇讜诪专, 讗诐 谞讚专 讘诇砖讜谉 "讬讜诐 讗讞讚" 讗住讜专 注讚 诇讗讞专 注砖专讬诐 讜讗专讘注 砖注讜转. 讜讻谉 "砖讘转 讗讞转" 讗住讜专 讘诪砖讱 砖讘讜注 砖诇诐 讜讻讜'.


 讛讗讜诪专 砖讛讜讗 讗住讜专 讘讚讘专 "注讚 讛驻住讞" 鈥�/b> 讗住讜专 注讚 砖讬讙讬注 讞讙 讛驻住讞, 讗诪专 "注讚 砖讬讛讗 讛驻住讞 "鈥� 讗住讜专 注讚 砖讬爪讗 讞讙 讛驻住讞. 讗诐 讗诪专 "注讚 诇驻谞讬 讛驻住讞", 专' 诪讗讬专 讗讜诪专: 讗住讜专 注讚 砖讬讙讬注 (讬转讞讬诇) 讞讙 讛驻住讞, 专' 讬讜住讬 讗讜诪专: 讗住讜专 注讚 砖讬爪讗 (讬讙诪专).


讘 讙诪专讗 砖谞讬谞讜 讘诪砖谞讛: 讛讗讜诪专 "拽讜谞诐 讬讬谉 砖讗谞讬 讟讜注诐 讛讬讜诐" 鈥� 讗讬谞讜 讗住讜专 讗诇讗 注讚 砖转讞砖讱. 讗诪专 专' 讬专诪讬讛: 诇讻砖转讞砖讱 讗讬谞讜 诪讜转专 诪讬讚, 讗诇讗 爪专讬讱 砖讗诇讛 诇讞讻诐  砖讬转讬专 诇讜 讗转 谞讚专讜.


 讜砖讜讗诇讬诐:  诪讗讬 讟注诪讗 [诪讛 讟注诐] 讛讚讘专? 讛诇讗 讻讘专 注讘专 讝诪谉 讛谞讚专! 讗诪专 专讘 讬讜住祝: 讙讝讬专讛 讙讝专讜 注诇 讝讛 砖讗诪专 "讛讬讜诐" 诪砖讜诐 讝讛 砖讗讜诪专 "讬讜诐 讗讞讚", 砖讛讜讗 讗住讜专 诪注转 诇注转. 砖讗诐 讬讜转专 诇讜 谞讚专讜 诪讬讚 诇讻砖转讞砖讱, 砖诪讗 讬讚讜专 讛讜讗 讗讜 讗讞专 讘"讬讜诐 讗讞讚", 讜讬讞砖讜讘 砖讙诐 讘诪拽专讛 讝讛 讛讜讗 诪讜转专 注诐 讞砖讬讻讛, 讜诇讻谉 讛爪专讬讻讜讛讜 诇讘讜讗 诇讞讻诐 讜讛讞讻诐 讬讘专专 讘讗讬讝讜 诇砖讜谉 讛砖转诪砖.

